b'\n_START_ARTICLE_\nJavni zavod\n_START_PARAGRAPH_\nJavni zavod je ustanova, ki opravlja javne slu\xc5\xbebe. Zna\xc4\x8dilne dejavnosti, ki jih opravljajo javni zavodi so: vzgoja in izobra\xc5\xbeevanje, znanost, kultura, \xc5\xa1port, zdravstvo, socialno varstvo, otro\xc5\xa1ko varstvo, invalidsko varstvo, socialno zavarovanje ali druge dejavnosti, \xc4\x8de cilj opravljanja dejavnosti ni pridobivanje dobi\xc4\x8dka._NEWLINE_V skladu z zakonom o Javnih zavodih RS se lahko javni zavodi ustanovijo tudi za opravljanje dejavnosti, ki niso opredeljene kot javne slu\xc5\xbebe, v primeru, da se opravljanje dejavnosti zagotavlja na na\xc4\x8din in pod pogoji, ki veljajo za javno slu\xc5\xbebo. Ustanovitelj javnega zavoda je lahko z zakonom poobla\xc5\xa1\xc4\x8dena pravna oseba, npr. republika, ob\xc4\x8dina, mesto, soustanovitelji pa so lahko tudi druge pravne ali fizi\xc4\x8dne osebe. Javni zavod lahko opravlja eno ali ve\xc4\x8d dejavnosti.'